**Ontona Slišāna Upītes kultūrvēstures muzeja**

**darbības un attīstības stratēģija 2020. līdz 2024.gadam.**

**Saturs**

1. **Informatīvā daļa**
   1. **Muzeja raksturojums, tā loma sabiedrībā**
      1. Muzeja darbības pilnvarojums
         1. Muzeja struktūra
      2. Muzeja misija
      3. Muzeja darbības virzieni
      4. Muzeja stratēģiskie mērķi un uzdevumi
   2. **Muzeja iekšējās un ārējās darbības vides faktoru analīze**
      1. Pārskats par iepriekšējā periodā sasniegtajiem rezultātiem un rezultatīvie rādītāji
      2. Pētnieciskais darbs
      3. Muzeja komunikācija 2015.-2019.gadam
      4. Infrastruktūra
      5. Ārējās vides ietekmes raksturojums
      6. Muzeja darbības spēju izvērtējums
      7. SVID analīze
      8. Secinājumi
      9. Muzeja vidējā termiņa prioritātes
2. **Programmu daļa** 
   1. **Vidēja termiņa muzeja darbības programma 2020. – 2024. gadam**
   2. **Vidēja termiņa muzeja darbības programma 2020. – 2024. gadam apkopojuma tabula**
      1. Krājuma darbs
      2. Pētnieciskais darbs
      3. Komunikācijas darbs
      4. Mārketings
      5. Personāls
      6. Materiāli tehniskā bāze
      7. Sagaidāmie darbības rezultāti
         1. Kvantitatīvie rādītāji
         2. Kvalitatīvie rādītāji
      8. Programmas īstenošanai nepieciešamie cilvēkresursi
3. **Pārraudzība un atskaitīšanās kārtība**

PIELIKUMI

1. Krājuma darba politika
2. Pētniecības darba politika
3. Komunikācijas politika
4. **Informatīvā daļa**
   1. **Muzeja raksturojums, tā loma sabiedrībā**

Ontona Slišāna Upītes kultūrvēstures muzeja (turpmāk – muzeja) darbības un attīstības stratēģija 2020.–2024. gadam ir vidējā termiņa plānošanas dokuments, kas atklāj muzeja darbības virzienus, tiem nepieciešamos resursus un sagaidāmos rezultātus. Stratēģijā izvirzītie mērķi un uzdevumi ir atbilstoši šī brīža ekonomiskajai situācijai.

Muzeja darbības un attīstības stratēģija kalpo par pamatu darbības un finanšu plānošanai, kā arī darbības novērtēšanai. Stratēģijā var tikt veiktas izmaiņas atkarībā no muzejam pieejamā finansējuma.

* + 1. Muzeja darbības pilnvarojums  
       1. Muzeja struktūra

Viļakas novada domes priekšsēdētājs

Citu finanšu piesaiste

Projekti

Meistarklases

Viļakas novada domes izpilddirektors

Nemateriālās kultūras mantojuma centra “Upīte” direktors

Biedrība “Upītes jauniešu folkloras kopa”

Upītes bibliotēkas vadītājs

Upītes tautas nama vadītājs

Ontona Slišāna Upītes kultūrvēstures muzeja vadītājs

Tehniskie darbinieki

Lietvedība

Arhīvi un nomenklatūra

Mājas lapa

Reklāma

Mārketings

Krājumi

Kultūras karte

Kultūrizglītība

Krājuma darba komisija

Telpu un apkārtnes uzkopšana

Apkure

Pasākumu organizēšana

Izstāžu organizēšana

Pētniecība

* + 1. **Muzeja misija**:

Balstoties uz Ontona Slišāna darbību un vērtībām, pilnveidot un stiprināt Ziemeļlatgalisko identitāti, tās materiālajā un nemateriālajā izpausmē un Upītes kultūrtelpas lomu tajā.

* + 1. **Muzeja darbības virzieni**:
       1. Muzejs saglabā, pēta un popularizē Ontona Slišāna atstāto mantojumu;
       2. Muzejs apzina, vāc, pēta, glabā un popularizē materiālus par Upītes kultūrtelpas vēsturi, kultūru, mākslu, literatūru, dabu, nodrošina muzeja vērtību pieejamību sabiedrībai;
       3. Veido ekspozīcijas, tematiskās, mākslas u.c. izstādes, nodrošina to pieejamību apmeklētājiem, veic izstāžu apmaiņu ar citiem muzejiem, iestādēm un organizācijām Latvijā un ārvalstīs;
       4. Veic izglītojošo darbu: organizē publiskus pasākumus novada vēstures, kultūras, mākslas, tautas tradīciju popularizēšanai, organizē konferences, sagatavo un lasa lekcijas, referātus, vada ekskursijas, izstrādā un vada muzejpedagoģiskās programmas;
       5. Uztur un attīstīta muzeja darbībai nepieciešamo infrastruktūru.
       6. Sagatavo, publicē un izdod grāmatas un diskus (CD un DVD).
    2. **Muzeja stratēģiskie mērķi un uzdevumi**
       1. **Veidot krājumu kā Upītes kultūrtelpas raksturojošu kultūrvēsturisku liecību krātuvi, nodrošināt tā saglabāšanu un izmantošanu atbilstoši „Noteikumiem par Nacionālo muzeja krājumu”**
          1. izvērtēt un papildināt muzeja krājumu atbilstoši misijai un krājuma komplektēšanas politikai;
          2. dokumentēt krājumu atbilstoši „Noteikumiem par Nacionālo muzeja krājumu”;
          3. nodrošināt krājuma priekšmetu saglabāšanu un pieejamību muzeja apmeklētājiem izglītības, pētniecības, uzziņas darbam;
       2. **Sabiedrības lokālpatriotisma veicināšanai pētīt materiālās, nemateriālās un garīgās kultūras vērtības Upītes kultūrtelpā, sistematizējot un publiskojot pētījumu rezultātus:**
          1. veikt plānoto tēmu zinātnisko izpēti, pētījumu rezultātus izmantot izstāžu, ekspozīciju, referātu, lekciju, publikāciju, CD un DVD sagatavošanā;
          2. turpināt muzeja kolekciju izpēti zinātnisko tēmu ietvaros;
          3. piedalīties zinātniskās konferencēs.
       3. **Izmantojot muzeja krājumu, izstādes un ekspozīciju, nodrošināt muzeja pieejamību un publicitāti, sekmēt sabiedrības izglītošanu, veidot priekšstatu par profesionālās un tradicionālās mākslas norisēm:**
          1. ar muzeja izglītojošo darbu veicināt sabiedrības izpratni par Upītes kultūrtelpas kultūrvēsturiskajām un mākslas vērtībām;
          2. sadarbojoties ar novada izglītības un kultūras iestādēm, realizēt daudzveidīgas izglītojošās programmas, dažādojot darba formas, un aktivizēt mācību stundu norisi muzejā;
          3. veidot dažādus radošus pasākumus un svētku dienas skolēniem un viņu vecākiem, sasaistot tos ar Upītes kultūrtelpu, tradicionāliem valstiskiem notikumiem;
          4. veidot izpratni par latgaliešu un latviešu tradicionālo kultūru, etnogrāfiju un mākslu, celt nacionālo pašapziņu, popularizējot senās vērtības un amatus;
          5. bagātināt novada kultūrvidi ar profesionālām mākslas vērtībām, stiprināt Upītes kultūrtelpas un ar novadu saistītu mākslinieku lokālpatriotismu;
          6. sadarboties ar citiem Latvijas muzejiem un ārvalstu sadarbības partneriem;
          7. kultūraudzināšanā strādājot ar jau esošajām mērķgrupām, piesaistīt arvien vairāk jauniešus, un kā nozīmīgu mērķgrupu akcentēt tūristus.
       4. **Sekmēt muzeja resursu izmantošanu tūrisma industrijā, uzturēt aktīvu muzeja dialogu ar novada iedzīvotājiem un viesiem;**
       5. **Panākt efektīvu muzeja personāla darbību un profesionālo pilnveidošanos;**
       6. **Nodrošināt moderna, apmeklētājiem ērta vienota muzeja kompleksa funkcionēšanu:**
          1. Rekonstruēt muzeja vajadzībām Nemateriālās kultūras mantojuma centra “Upīte” 2.stāva lielo telpu, uzcelt piebūvi ēkas Ziemeļu pusē ar atsevišķu ieeju muzejā.
          2. iekārtot muzeja ekspozīcijas zāli, izstāžu un muzej pedagoģijas telpu un muzeja priekšmetu krātuvi;
          3. veidot un uzturēt stabilu muzeja materiāli tehnisko bāzi;
          4. veikt energoefektivitātes uzlabošanas pasākumus ēkai;
  1. **Muzeja iekšējās un ārējās darbības vides faktoru analīze**
     1. Pārskats par iepriekšējā periodā sasniegtajiem rezultātiem un rezultatīvie rādītāji
        1. Muzeja krājumu darbs.

Pie muzeja krājuma izveidošanas kopš 1994.gada bija strādājis Ontons Slišāns. 2010.gadā pēc muzeja vadītāja pēkšņās nāves muzeja darbība nepārtrūka, bet ļoti izmainījās. Krājumā tika pieņemti dažādi priekšmeti, kas reorganizējot muzeju un izmainot muzeja misiju tik pārskatīti un no 2019.gada tika apstrādāti atbilstoši muzeja krājuma noteikumiem.

* + - 1. Muzeja krājums tika sākts komplektēt no 2019.gada 22.februāra, kad tika sastādīts akts un krājuma priekšmeti tika nodoti muzejam. Pie muzeja krājuma vēl priekšā ir ļoti daudz darba.
    1. **Pētnieciskais darbs**
       1. 2015.-2019.gadā. Muzejs sadarbībā ar VKKF, Nemateriālās kultūras mantojuma centru “Upīte”(NKMC ”Upīte”), Upītes pamatskolu (līdz 2018.gadam) un biedrību “Upītes jauniešu folkloras kopa” Upītes etnogrāfiskais ansamblis, Folkloras kopa “Upīte” ir izstrādājuši vairākus pētniecības darbus:
          1. 2014.gadā izdeva CD “Vusi ļauds breinovuos” ar 14 autentiskām dziesmām un vienu remiksu;
          2. 2016.gadā izdeva dubultdisku “Dzīduot muoku, doncuot muoku”(CD un DVD) ar 14 Upītes puses dančiem un rotaļām;
          3. 2017.gadā arī Upītes puses ļaudis tika dokumentēti, lai iesniegtu “Psalmu dziedāšanu Ziemeļlatgalē” un “Dziedāšanu ar pusbalsu” Latvijas Nemateriālās kultūras mantojuma Nacionālajā sarakstā kā aizsargājamu un kopjamu vērtību
          4. 2018.gadā uz Ontona Slišāna 70 gadu jubileju tika apkopotas un pārizdotas autora latviešu un latgaliešu bērnu dzejas grāmatas vienā kopkrājumā “Vuss aplek maņ munā volūdā skaņ”
          5. 2018.gadā tika vākti un apkopoti materiāli lai Upītes pusi iekļautu Latvijas Nemateriālās kultūras mantojuma Nacionālajā sarakstā kā “Upītes kultūrtelpu”
          6. 2019.gadā izdeva CD ar 14 Upītes puses kāzu dziesmām un melodijām “Ryugts”;
          7. 2019.gadā tika apkopotas vīru dziesmas, ko O.Slišānas bija vadījis meistarklasē 2009.gada “Kūkovas novada tradicionālajā gada skolā Upītē” un vēl pievienojot teicējas un Ontana mātes Annas Slišānes dziesmas, tika veiktas apdares un 2020.gadā tika izdots CD ”Padzīdam i” ar 17 vīru dziesmām.
    2. **Muzeja komunikācija.**

Muzejs:

* + - 1. rīko izstādes un konkursu piesaistot gan novada skolas, gan Latgales skolas, gan arī ārpus Latgales robežām;
      2. nodarbojas ar ekskursiju vadīšanu pa Upītes ciemu, kā arī pēc pieprasījuma pa Šķilbēnu pagasta kultūrvēsturiskajām un dabas ainaviski skaistām vietām;
      3. Rīko, organizē un vada atceres pasākumus un dažādus svētkus gan NKMC “Upīte“ telpās, gan arī kultūrvēsturiski nozīmīgās vietās.
      4. vada muzeja pedagoģiskās programmas un meistarklases piesaistot vietējos amatniekus un meistarus, Folkloras kopu “Upīte”, Upītes etnogrāfisko ansambli.
      5. sniedz informāciju interesentiem;
      6. sadarbojas ar novadpētniekiem;
      7. **Muzeja komunikācijas darba rādītāji 2015. – 2019. gadā.** Muzejā tiek uzskaitīts kopīgais apmeklējums ekskursijas, meistarklases, pasākumus un izstādes atsevišķi neizdalot. Ārzemnieku skaita pieaugumu ir devuši sadarbības partneri no Lietuvas un Baltkrievijas. Upītē iegriežas arī ārzemnieku ceļojošās ģimenes.
      8. **Apmeklētāju kustība muzejā**

|  |  |  |  |
| --- | --- | --- | --- |
| Gads | Gada apmeklējumu skaits | skolēni | No tiem ārzemnieki |
| **2015.** | 323 | 27 | 23 |
| **2016.** | 1772 | 228 | 12 |
| **2017.** | 2884 | 275 | 78 |
| **2018.** | 2012 | 394 | 3 |
| **2019.** | 5436 |  | 61 |

* + 1. **Infrastruktūra.** 
       1. Kopš 2015.gada uz Upīti tika uzlabots ceļa segums, tas arī sekmē tūrisma kustības pieaugumu. Ceļš pieejamāks ir kļuvis ne tikai mehanizētajam transportam, bet arī riteņbraucējiem.
       2. 1836 ceļa iezīmēšana ap Latvijas kontūru arī ir sekmējusi kājāmgājēju pieplūdumu, kuri savukārt izvēlas zemes ceļus un pat baskāju takas. Upītē atrodas arī 1836 ceļa stabs un zīmogs, kas mudina iegriezties kājāmgājējus un Latvijas robežas apceļotājus.
       3. Kaut muzejs atrodas Krievijas pierobežas joslā, tas netraucē apmeklētāju plūsmu, jo papildus interesentus piesaista Z/S “Kotiņu” ražotne un ”Rekovas dzirnavas”, kā arī pašā pierobežas joslā “Anneles zeme” ar O.Sišāna vecākās meitas seno lauku sētu un tekstildarbiem “100 deči Latvijai”.
       4. Muzeja telpās ir iekārtota ugunsdzēsības signalizācija, glabātuvēs uzstādīti dūmu detektori, tādējādi paaugstinot drošības līmeni muzejā.
       5. 2015.gadā tika uzrakstīts un apstiprināts NKMC “Upīte” rekonstrukcijas projekts.
       6. 2020.gadā ir paredzēts rekonstruēt ēku, to paplašinot, uztaisot atsevišķu ieeju muzejam ēkas ziemeļu daļā, izbūvējot un iekārtojot 2. stāvu muzeja vajadzībām (jauna krājumu glabātuve, ekspozīciju zāle, izstāžu zāle, zāle muzeja pedagoģiskajam darbam, kā arī labiekārtot sanitāro mezglu).
       7. Pie muzeja atrodas ērts stāvlaukums, kur var novietot gan mašīnas, gan arī autobusus. Stāvlaukumu ir paredzēts uzlabot veicot ēkas rekonstrukciju un uzlabojot arī apkārtnes teritoriju, kā arī muzeju padarot vēl ērtāku lietošanai gan mātēm ar maziem bērniem, gan arī invalīdiem
    2. **Ārējās vides ietekmes raksturojums**
       1. Kaut arī Upītē dzīvo tikai 101 cilvēks, te ir īpašs pievilkšanas spēks, kas vilina cilvēkus apmeklēt pasākumus, tikties ar cilvēkiem.
    3. **Muzeja darbības spēju invertējums**
       1. Muzejs piesaista plašu interesentu loku, jo tas darbojas ciešā sadarbībā ar NKMC “Upīte” darbību.
       2. Tiek piedāvāta arī interesanta muzejperagoģiskā darbība. Muzejs ar meistarklasēm brauc arī izbraukumos uz skolām un bērnudārziem, kā arī pasākumiem.
       3. Muzejs sadarbojas un konsultē interesentus Ziemeļlatgales tautas tērpu darināšanas jautājumos.
    4. **SVID analīze**

|  |  |
| --- | --- |
| **Stiprās puses:**   * Kopš 2018.gada nogales Upītes kultūrtelpa ir iekļauta Nemateriālās kultūras mantojumu sarastā * Slišānu saime, kas uztur šo kopienas sajūtu * sadarbība ar Upītes tautas namu * sadarbība ar Upītes bibliotēku * sadarbība ar biedrību “Upītes jauniešu folkloras kopa” tādā veidā rakstot un piesaistot projektus un finanses * muzeja darbību raksturo ilgtspējīgas attīstības tradīcijas * daudzveidīgs muzeja pakalpojumu piedāvājums * kopīgi projekti ar kultūras un izglītības iestādēm un citām organizācijām * līdz muzejam ir labs ceļa segums * 1836 izveidotais ceļš iet caur Upīti, pie mums atrodas zīmogs, lai reģistrētos Viļakas novadā | **Vājās puses:**   * telpu trūkums * nepietiekošs finansējums muzeja attīstībai * Neliela slodze * Speciālistu trūkums * Šauras telpas * nepietiekama muzeja pētniecības darba popularizēšana * nepietiekami izpētīta mākslas kolekcija * muzeja speciālistu zemais atalgojums * daļēji ierobežota pieejamība cilvēkiem ar kustību traucējumiem izstāžu zālēs * telpu trūkums muzejpedagoģiskajām programmām * telpu trūkums garderobei un muzeja kioskam, nepietiekošs skaits labierīcību lielākai apmeklētāju plūsmai * līdzekļu trūkums mājas lapas uzturēšanai un tulkošanai svešvalodās * Muzejs atrodas 4 km no lielā ceļa * Nav nakšņošanas iespēju |
| **Iespējas:**   * kultūras mantojuma aktualizēšana mūsdienu sabiedrībā * iekļaušanās novada un Latgales reģiona tūrisma piedāvājumā * stabils, kaut arī mazs novada pašvaldības atbalsts muzeja darbībai * papildus finanšu līdzekļu piesaiste,   sagatavojot projektus VKKF, ES strukturālajiem fondiem sadarbojoties ar biedrību “Upītes jauniešu folkloras kopa”   * muzeja ieņēmumu palielināšana no maksas pakalpojumiem un suvenīru tirdzniecības * moderno tehnoloģiju izmantošana muzeja resursu pieejamības nodrošināšanai * virtuālo izstāžu veidošana * mākslas krājuma izpēte, veidojot un piedāvājot mākslas darbu izstādes * izstāžu zāļu ēkas un teritorijas labiekārtošana * jaunu muzejpedagoģisko programmu ieviešana uz modernizētās pastāvīgās ekspozīcijas bāzes | **Draudi:**   * ekonomiskā nestabilitāte, finansējuma dēļ nevar paplašināt muzeja darbību * savstarpēja konkurence novada iestāžu vidū * nestabila valsts kultūrpolitika * iedzīvotāju zemā maksātspēja * globālais tīmeklis aizstāj muzeja apmeklējumu * sabiedrības izglītības un kultūras līmeņa kritums |

* + 1. Secinājumi

Muzeja darbība īsteno muzeja misiju. O.Slišāna darbība un vērtības – nemateriālās kultūras mantojuma saglabāšana, popularizēšana, tālāk nodošanu Upītes kultūrtelpā. Muzejs ir sācis uzskaitīt, aprakstīt un digitalizēt muzeja krājumu, līdz ar to tas ir vēl vairāk pieejams interesentiem. Pēc muzeja akreditācijas arī sāksies priekšmetu ievadīšana kopkatalogā.

* + 1. Muzeja vidējā termiņa prioritātes

Paplašināt, rekonstruēt un labiekārtot muzeja telpas un apkārtni, ko plānojam veikt starptautiskā projekta ietvaros. Tiks izbūvēta liela izstāžu zāle, jauna fondu telpa un muzejpedaoģijas telpa.

1. **Programmu daļa** 
   1. **Vidēja termiņa muzeja darbības programma 2020. – 2024. gadam apkopojuma tabula**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.** | **Uzdevumi** | **Plānotie rezultāti** | **Rezultatīvie rādītāji** | | **Aktivitātes** | **Izpildes laiks** | **Finanšu avots** |
| Kvalitāte | kvantitāte |
| 1. | Veikt sistemātisku krājumu priekšmetu izpēti un papildināt muzeja krājumu atbilstoši muzeja misijai un krājuma komplektēšanas politikai | Apkopoti un izpētīti esoši krājuma priekšmeti; | Muzeja apmeklētājs saņem sev vajadzīgu un piemērotu informāciju. | Pieaudzis apmeklētāju skaits, iedzīvotāju atbalsts. | Ontona Slišāna darbības dokumentēšana | 2020. – 2024. | Viļakas novada dome,  Valsts Kultūrkapitāla fonds,  Latvijas Nacionālais kultūras centrs |
| Ontona Slišāna atstātā folkloras krājuma digitalizēšana |
| Videomateriāla “Agruos pušdīnas” apstrāde un analīze |
| 2. | Iegūti jauni priekšmeti; | Piesaistot atbilstošās specialitātes profesionāļus un Jāņa Ivanova Rēzeknes mūzikas vidusskolas tradicionālās mūzikas nodaļas studentus tiks radīts kvalitatīvs produkts | Veiktas intervijas ar visām 12 ansambļa sievām, veikta visu interviju atšifrēšana, sagatavots materiāls publikācijām. Veikta precīza “Upītes kultūrtelpas”darbības uzskaite, apkopošana, analizēšana | Upītes etnogrāfiskā ansambļa sievu intervijas – dzīvesstāsti | 2020. – 2021. | Viļakas novada dome,  Valsts Kultūrkapitāla fonds,  Latvijas Nacionālais kultūras centrs |
| Interviju apkopošana un analizēšana | 2021. – 2022. |
| Apkopot tagadējo Upītes kultūrtelpas darbību | 2020. – 2024. |
| 3. | Izstādes; | Mūsdienīgi iekārtotas izstādes, jaunā rekonstruētā izstāžu zālē | Muzeja apmeklētāju pieaugums, katru gadu par 10% | Ontons Slišāns | 2020. – 2024. | Viļakas novada dome |
| Upītes pamatskolai 110 | 2020. – 2021. |
| “Upītes kultūrtelpa” | 2022. – 2024. |
| 4. | Publikāciju un apmācību ciklu sagatavošana | Veikta sabiedrības izglītošana par Nemateriālās kultūras mantojumu “Upītes kultūrtelpā” | Izdota grāmata  Katru gadu pasniegtas 20 dažādas meistardarbnīcas, veikta muzejpedagoģija, | Materiāla Upītes etnogrāfiskajam ansamblim 40 izdošana | 2022. | Viļakas novada dome,  Valsts Kultūrkapitāla fonds,  Latvijas Nacionālais kultūras centrs |
| Amatniecības meistardarbnīcas  Kulinārā mantojuma meistardarbnīcas | 2020. – 2024. |
| Tradicionālās dziedāšanas, muzicēšanas un dejošanas meistardarbnīcas | 2020. – 2024. |
| 5. | Infrastruktūras sakārtošana | Rekonstruēta NKMC “Upīte” ēka | Iegūta skaista, mūsdienīga, energoefektīva, viegli lietojama un pieejama ēka. | Papildus iegūta jauna izstāžu zāle, jauna nodarbību telpa, jauna fondu telpa, vadītāja kabinets | Ēkas rekonstrukcija, izstāžu zāles, nodarbību telpas iekārtošana | 2020. – 2022. | ES pārrobežu projekts LAT – LIT – BY;  Viļakas novada dome  VARAM |

* 1. **Vidēja termiņa muzeja darbības programma 2020. – 2024. gadam**
     1. Krājuma darbs

Katru gadu palielināt un pētīt muzeja krājumu;

* + 1. Pētnieciskais darbs
       1. Upītes etnogrāfiskā ansambļa sievu intervijas – dzīvesstāsti
       2. Interviju apkopošana un analizēšana
       3. Materiāla Upītes etnogrāfiskajam ansamblim 40 izdošana
       4. Turpināt apkopot pētīt un analizēt folkloras materiālu
       5. Apkopot tagadējo Upītes kultūrtelpas darbību
       6. Videomateriāla “Agros pušdīnas” apstrāde un analīze
       7. Upītes pamatskolai 110
    2. Komunikācijas darbs.
       1. Pēdējo gadu laikā Upīti apmeklē ļoti daudz cilvēki. Cilvēkus piesaista piedāvātais pasākumu klāsts, kurus rīko Nemateriālās kultūras mantojuma centrs “Upīte”. Upīte ir vieta ar izteiktu latgaliskumu. Latgaliešu valoda gan kā piederība senčiem caur etnogrāfiju un folkloru, kā arī cieši saistīta ar mūsdienām. No 2002. gada iedibinātais dzejas dienu festivāls pulcina Upītē gan dzejniekus, gan mūziķus, gan arī ļoti plašu publiku, kas ir latgaliskuma cienītāji.
       2. Uz Upīti brauc ģimenes ar bērniem, gan arī ģimenes, kuru senču saknes ir šajā pusē. Šī vieta ieinteresējuši arī ārzemju viesus, kas pēta mūziku, kurus saista folklora un cittautu tradīcijas. Ceļotāji, kas iegriežas Upītē ir sajūtu meklētāji, tāpēc muzeja piedāvājumā ir gan meistarklases, kas iekļauj dažādu ieskatu amatniecībā, gan arī dziesmas, danči un rotaļas, gan ir iespēja nobaudīt šīs puses gardumus, ko piedāvā vietējie mājražotāji.
       3. Uz muzeju nevar atbraukt garāmbraucot, jo tālāk ir Krievijas robeža, kur ir vajadzīgas atļaujas. Uz muzeju brauc mērķtiecīgi, jau zinot vai nojaušot, kas apmeklētāju sagaida galamērķī. Uz muzeju dodas cilvēki kuri meklē sajūtas, grib tikties ar cilvēkiem, grib sajust šo vidi. Muzeju apmeklē ģimenes nelielas riteņbraucēju vai ceļotāju grupas, Latvijas robežas apceļotāji. Muzejā atrodas arī viens no projekta 1836 robežstabiem un zīmogs. Apmeklētājus saista Upītē piedāvātās pasākumu programmas.
    3. Mārketings:
       1. Sekmēt muzeja resursu izmantošanu tūrisma industrijā, uzturēt aktīvu muzeja dialogu ar novada iedzīvotājiem un viesiem
       2. Muzejs aktīvi izmanto mūsdienu modernās tehnoloģijas un virtuālās pasaules sniegtās iespējas un komunicē ar potenciālajiem muzeja apmeklētājiem sociālajos tīklos ([www.facebook.com](http://www.facebook.com), instagram, [www.draugiem.lv](http://www.draugiem.lv)). Kopš 2019.gada Upītes kultūrtelpai ir mājas lapa upite.lv, nepieciešams pilnveidot, ievietojot aktuālo informāciju un daudzveidīgo muzeja pakalpojumu piedāvājumu
    4. Personāls. Muzejā strādā viens cilvēks, kas strādā gan ar muzeja krājumu Muzejam ir cieša sadarbība gan ar Nemateriālā kultūras mantojuma centra “Upīte” bibliotēku, gan tautas namu, tāpēc šī ēka ir viens komplekss, kur par šīs puses vēsturi runā gan telpas bibliotēkā un tautas namā, gan notikumi un pasākumi, gan cilvēki, kas šeit darbojas.
    5. Materiāli tehniskā bāze.

Muzejs izvietojies NKMC “Upīte” telpās, tam ir izstāžu istaba, fondu telpa, bibliotēkas telpas un pasākumu zāle. Speciālu telpu muzejpedagoģiskajām nodarbībām nav, tāpēc muzejpedagoģiskā darbība, atkarībā no nodarbības specifikas norisinās izstāžu istabā, bibliotēkas, pasākumu zālē, vai Upītes TN priekštelpā, kur ir izveidota arī Upītes ciema fotogrāfiju siena ar vēsturiskiem notikumiem. Muzejā ir pieejams bezmaksas izternets.

Labs pienesums muzejam bija 2013.gadā piedalīšanās un pieredzes gūšana projektā ”Museum Gateway”, ko vadīja Latgales plānošanas reģions. Projekta ietvaros tika iegādāta dažāda aparatūra, lai varētu veiksmīgāk strādāt: fotoaparāts, diktofons, projektors, ekrāns, portatīvais dators, A3 krāsainais lāzerprinteris.

* + 1. Sagaidāmie darbības rezultāti
       1. Kvantitatīvie rādītāji

Izvērtējot esošo darbību, attīstību esam uzstādījuši mērķi ar katru gadu palielināt par 10% tūristu – apmeklētāju skaitu. Pēc muzeja akreditācijas būs iespēja startēt VKKF projektu konkursos, kas pavērs lielāku iespēju papildus finansējuma piesaistei muzeja darbības attīstībai.

* + - 1. Kvalitatīvie rādītāji

Realizējot 2020. – 2022. gadam Latvijas – Lietuvas un Baltkrievijas projektu “Kaimiņi kopā”, kur mēs esam vadošie partneri tiks rekonstruēta ēka – izveidojot modernu izstāžu zāli, fondu telpu, muzejpedagoģijas telpu. Tiks veikta darbinieku apmācība. Līdz ar projekta realizāciju tiks iekārtota patstāvīga izstāde – “Upītes kultūrtelpa”. Tiks iekārtotas visas telpas, lai tās būtu pieejamas cilvēkiem ar kustību traucējumiem, tiks digitalizēti izstāžu stendi.

* + 1. Programmas īstenošanai nepieciešamie cilvēkresursi.
       1. Ļoti pietrūkst cilvēkresursu. Tāpēc liels atbalsts ir sadarbība ar Upītes bibliotēku un Upītes TN, biedrību “Upītes jauniešu folkloras kopa”. Ļoti svarīgi ir dažādu projektu naudas atbalsts, kas ļauj piesaistīt cilvēkus un īstenot ieceres, ko pamatbudžets liedz.
       2. Tiek plānots iesaistot Jāņa Ivanova Rēzeknes mūzikas vidusskolas Mūzikas nodaļas skolēnus, veikt lauka pētījumus pie Upītē dziedošajām sievām un noslēgumā izdot pētījumu grāmatu.

1. **Pārraudzība un atskaitīšanās kārtība**
   1. Muzejs ir tiešā pakļautībā NKMC “Upīte” direktoram, direktoru uzrauga Viļakas novada izglītības, kultūras un sporta pārvalde, novada izpilddirektors un novada priekšsēdētājs.
   2. Muzejs par darbību atskaitās centra direktoram.
   3. Muzejs sniedz darbības apkopojumu Viļakas novada tūrisma speciālistam.
   4. Muzejs savu darbību dokumentē digitālajā kultūras kartē.

PIELIKUMI

1.Krājuma darba politika

2.Pētniecības darba politika

3.Komunikācijas politika